চারুচন্দ্র সান্যাল
ডাঃ চারুচন্দ্র সান্যাল (২৩ জুলাই ১৮৯৭ - ১২ জুলাই ১৯৮০) ছিলেন একজন খ্যাতনামা চিকিৎসক, রাজনীতিবিদ, সমাজবিজ্ঞানী ও লোকসংস্কৃতিবিদ। পশ্চিমবঙ্গের উত্তরাংশের বিশেষকরে জলপাইগুড়ি জেলার সমৃদ্ধ লোকসংস্কৃতি নিয়ে যারা বিশ্লেষণাত্মক আলোচনা করেছেন তাদের অন্যতম ছিলেন তিনি। প্রকৃতপক্ষে উত্তরবঙ্গের লোকসংস্কৃতিচর্চার জনক হিসাবে পরিচিতি ছিল তার। সেখানকার রাজবংশীদের নিয়ে পুস্তক রচনার জন্য পশ্চিমবঙ্গ সরকার ১৯৬৮ খ্রিস্টাব্দে তাকে রবীন্দ্র পুরস্কার প্রদান করেন।